НАЦРТ:

На основу чл. 6, 7а, и чл. 38б. Закона о порезима на имовину (,,Сл. гласник РС“ бр. 26/2001...138/22) , члана 86. став 4. Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон) и чл. 40. Статута Општине Љиг (,,Сл. гласник Општине Љиг“ 4/19 и 12/22) Привремени орган општине Љиг на седници одржаној \_\_\_\_\_\_\_ донео је

ОДЛУКУ

О ОДРЕЂИВАЊУ ЗОНА И НАЈОПРЕМЉЕНИЈЕ ЗОНЕ НА ТЕРИТОРИЈИ ОПШТИНЕ ЉИГ

Члан 1.

Овом одлуком одређују се зоне и најопремљеније зоне на територији општине Љиг, за утврђивање пореза на имовину.

Члан 2.

На територији Општине Љиг одређују се **укупно четири зоне** у зависности од комуналне опремљености и опремљености јавним објектима, саобраћајне повезаности са централним деловима општине, за утврђивање пореза на имовину на непокретностима на територији Општине Љиг и то: **Прва зона као најопремљенија** у смислу комуналне опремљености и опремљености јавним објектима, **Друга зона, Трећа зона и Четврта зона.**

Члан 3.

**Прва зона** као најопремљенија, обухвата **зону 1** према Плану генералне регулације насељеног места Љиг (Прилог 1 ове одлуке), и то: Централна зона обухваћена целим или деловима следећих саобраћајница: од улице Равногорска (део магистралног пута), ка ул. Хаџи Ђерина, затим деловима ул. Хаџи-Ђерине, ул. Милана Недељковића, ул. др. Љубе Сајића, ул. Пуковника Бацића, ул. Војводе Мишића, ул. Св. Кнеза Лазара, целом улицом Зелени венац, деловима улица Св. Деспота Стефана и Војводе Мишића, даље део ул. Карађорђева, преко ул. Краља Петра, затим део ул. Хаџи-Рувимова, део ул. Дарка Милошевића, до ул. Колубарска и делом те улице, даље до потока Годевац, делом ул. Пут Алимпија Васиљевића (око Дома здравља), преко реке Љиг, дуж Кеја Момчила Жиловића, до ул. Равногорска (магистрални пут).

Саставни део одлуке чини скица плана са границама прве зоне, у прилогу 1 ове Одлуке.

Члан 4.

**Друга зона** обухвата **зону 2** према Плану генералне регулације насељеног места Љиг, односно остале парцеле ван зоне 1, (Прилог 2 ове одлуке), остало Љиг према плану Генералне регулације и Рајац - зона викенд насеља Рајца по Просторном плану општине Љиг (Прилог 3 ове одлуке).

Члан 5.

**Трећа зона** обухвата насељено место Белановица по ГУП-у, односно КО Белановица, као и делове КО Шутци и КО Калањевци (Прилог 4 ове одлуке).

Члан 6.

**Четврта зона** обухвата села у општини Љиг - сеоска зона.

Члан 7.

Ова одлука биће објављена у ,,Службеном гласнику Општине Љиг“ и на Интернет страни општине Љиг.

Члан 8.

Ова одлука ступа на снагу осмог дана од дана објављиваља у ,,Сл. гласнику Општине Љиг“, а примењује се од 01. јануара 2024. године.

ПРИВРЕМЕНИ ОРГАН ОПШТИНЕ ЉИГ

Број:

 Председник привременог органа

 Миломир Старчевић

Образложење

Како је чланом 6. Закона о порезима на имовину (,,Сл. Гласник РС“ бр. 26/2001... 138/22) прописано да: ,, Зоне представљају делове територије јединице локалне самоуправе које надлежни орган јединице локалне самоуправе одлуком може одредити одвојено за насеља према врсти насеља (село, град) и изван насеља или јединствено за насеља и изван насеља, према комуналној опремљености и опремљености јавним објектима, саобраћајној повезаности са централним деловима јединице локалне самоуправе, односно са радним зонама и другим садржајима у насељу (у даљем тексту: зоне) и да је јединица локалне самоуправе дужна је да на својој територији одреди најмање две зоне, припремљен је овај предлог Одлуке о одређивању зона и најопремљеније зоне на територији општине Љиг.

ОДЕЉЕЊЕ ЗА ФИНАНСИЈЕ